Tulude ja kulude eelarvestuses eelarvejagude kaupa tehtavad muudatused on kättesaadavad EUR-Lexi veebisaidil ( http://eur-lex.europa.eu/budget/www/index-et.htm ). Teadmiseks on lisatud nende muudatuste ingliskeelne versioon, mis moodustab eelarve lisa.

§Euroopa Piiri- ja Rannikuvalve Ametit;

§Euroopa Liidu Varjupaigaametit;

§Euroopa tasandi erakondade ja Euroopa tasandi sihtasutuste ametit;

¾muud kohandused, mis põhinevad viimastel sündmustel, mis on seotud Europoli, eu-LISA, Euroopa Prokuratuuri, Euroopa välisteenistuse ja säästva kalapüügi partnerluslepingutega;

¾tehnilised parandused seoses Euroopa Ravimiameti ametikohtade loetelu ja programmi ISA² toetuskulude eelarverea märkusega.

Kirjaliku muutmisettepaneku nr 1/2019 netomõju 2019. aasta eelarveprojekti kuludele väljendub kulukohustuste assigneeringute vähenemisena 45,0 miljoni euro ulatuses ning maksete assigneeringute vähenemisena 85,0 miljoni euro ulatuses.

2.Euroopa Põllumajanduse Tagatisfond

2.1 Ülevaade

Kirjaliku muutmisettepaneku nr 1/2019 eesmärk on tagada, et põllumajanduskulude prognoosid põhineksid uusimatel majandusandmetel ja õiguslikul raamistikul. 2018. aasta septembri lõpuks olid komisjonile teada esialgsed näitajad 2018. aasta toodangu kohta ning põllumajandusturgude väljavaated, mis võetakse 2019. aasta eelarvevajaduste ajakohastatud prognooside aluseks.

Lisaks turutegurite arvessevõtmisele käsitleb kirjalik muutmisettepanek nr 1/2019 pärast 2018. aasta mais koostatud 2019. aasta eelarveprojekti tehtud seadusandlike otsuste mõju põllumajandussektoris, samuti ettevalmistatavate, peagi vastu võetavate otsuste mõju.





EAGFi koguvajadused 2019. aastal (võttes arvesse nn finantsdistsipliini käsitlevaid EAGFi sätteid) on praeguste hinnangute kohaselt 44 254,4 miljonit eurot, mis on võrreldes 2019. aasta eelarveprojektiga 91,9 miljonit eurot rohkem. See suurenemine on põhjustatud peamiselt peatüki 05 03 Otsetoetused, mis on ette nähtud põllumajandusettevõtjate sissetulekute suurendamiseks ja varieeruvuse vähendamiseks ning keskkonna- ja kliimaeesmärkide täitmiseks mõningatest lisandunud vajadustest (+52,0 miljonit eurot). Peale selle on tehtud väiksemaid muudatusi peatükkides 05 02 Põllumajandussektori konkurentsivõime parandamine põllumajandusturgude toimimisse sekkumise kaudu (+10,0 miljonit eurot) ja 05 07 Euroopa Põllumajanduse Tagatisfondist (EAGF) rahastatav põllumajanduskulude audit (+29,9 miljonit eurot).

2019. aastal eeldatavalt kasutada oleva sihtotstarbelise tulu summa suureneb 2019. aasta eelarveprojektis esitatud 549,1 miljonilt eurolt 825,0 miljonile eurole (+275,9 miljonit eurot), mis rohkem kui kompenseerib täiendavateks vajadusteks vajaminevad kulud. Prognoosi ajakohastamine on seotud raamatupidamisarvestuse kontrollimist ja heakskiitmist käsitlevatest otsustest (+88,9 miljonit eurot) ja eeskirjade eiramisest (–4 miljonit eurot) tulenevate summadega. Peale selle sisaldab kirjalik muutmisettepanek nr 1/2019 2018. aastast 2019. aastasse üle kantava sihtotstarbelise tulu hinnangulist summat 191,0 miljonit eurot (EAGFi hinnanguline ülejääk) . Hinnanguline ülejääk ei hõlma põllumajandussektori 2018. aasta kriisireservi kasutamata assigneeringuid (459,5 miljonit eurot), mis kantakse üle tagasimakseteks põllumajandustootjatele, kelle suhtes kohaldatakse 2019. aastal finantsdistsipliini.

Kirjeldatud ajakohastamise tulemusena teeb komisjon ettepaneku vähendada põllumajanduskulude esialgset prognoosi võrreldes 2019. aasta eelarveprojektiga 184,0 miljoni euro võrra. 2019. aastal EAGFi vajaduste katmiseks vajatakse kulukohustuste assigneeringuid summas 43 429,4 miljonit eurot, milles sisaldub ka 468,7 miljonit eurot põllumajandussektori kriisireservi tarbeks. See kogusumma jääb alla EAGFi netovaheülemmäära, mis on 43 880,3 miljonit eurot. See tähendab, et finantsdistsipliini mehhanismi kohaldatakse ainult eelarveaasta 2019 jaoks põllumajandussektori kriisireservi loomiseks .

2.2 Üksikasjalikud märkused

05 02 — Põllumajandussektori konkurentsivõime parandamine põllumajandusturgude toimimisse sekkumise kaudu (assigneeringud –30,0 miljonit eurot)

(jooksevhinnad miljonites eurodes, ümardatud) Sekkumised põllumajandusturgudel 2019. aasta eelarveprojekt Kirjalik muutmisettepanek

nr 1/2019 2019. aasta eelarveprojekt

(sh kirjalik muutmisettepanek nr 1/2019) Vajadus 2 613,2 +10,0 2 623,2 – 2018. aastal kasutada olev prognoositav sihtotstarbeline tulu 100,0 +40,0 140,0 Taotletud assigneeringud 2 513,2 -30,0 2 483,2

Kokkuvõttes on põllumajandusturgudel võetavatest sekkumismeetmetest tulenevaid vajadusi võrreldes 2019. aasta eelarveprojektiga suurendatud 10,0 miljoni euro võrra. Kirjalikus muutmisettepanekus nr 1/2019 taotletavaid assigneeringuid saab 30,0 miljoni euro ulatuses vähendada, sest peatükis 05 02 kättesaadav sihtotstarbeline tulu (140,0 miljonit eurot) on võrreldes 2019. aasta eelarveprojektiga 40,0 miljoni euro võrra suurem.





Komisjon teeb ettepaneku vähendada assigneeringuid puu- ja köögiviljakasvatusele eelarvepunktis 05 02 08 03 (Tootjate organisatsioonide rakendusfondid) 2019. aasta eelarveprojektiga võrreldes 40 miljoni euro ulatuses. Kõigi vajaduste katmiseks tuleb 2019. aastal koguda täiendavat sihtotstarbelist tulu. Sellest vähendamisest saadavad assigneeringud paigutatakse ümber eelarveartiklisse 13 08 02 (Struktuurireformi tugiprogramm – Tegevuse tehniline abi, rubriigist 2 ülekantavad summad) seoses poliitilise kokkuleppega, mille Euroopa Parlament ja nõukogu saavutasid komisjoni ettepaneku kohta suurendada struktuurireformi tugiprogrammi rahastuspaketti (punkt 3.3). Piimasektori assigneeringud (eelarveartikkel 05 02 12) vähenevad 3,0 miljoni euro võrra seoses lõssipulbri stabiilse müügiga sekkumisvarudest, mis vähendab allesjääva varu laokulusid.